**Výberové konanie na funkciu riaditeľa základnej školy**

Mesto Moldava nad Bodvou podľa § 4 ods. 1 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a v súlade so zákonom č. 552/2003 Z. z. o výkone práce vo verejnom záujme v znení neskorších predpisov

vyhlasuje

**výberové konanie**

na obsadenie funkcie ***riaditeľa/riaditeľky***

***Základnej školy,***

***Československej armády 15 v Moldave nad Bodvou.***

Požadované predpoklady na výkon funkcie a iné kritériá a požiadavky:

* odborná a pedagogická spôsobilosť pre daný druh a typ školy v zmysle zákona NR SR č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov a vyhlášky č. 1/2020 Z. z. Vyhláška Ministerstva školstva, vedy, výskumu a športu Slovenskej republiky o kvalifikačných predpokladoch pedagogických zamestnancov a odborných zamestnancov;
* splnenie podmienky zaradenia do kariérového stupňa samostatný pedagogický zamestnanec podľa § 39 ods. 3 zákona č. 138/2019 Z. z;
* najmenej päť rokov výkonu pedagogickej činnosti ku dňu uskutočnenia výberového konania v zmysle § 3 ods. 5 zákona č. 596/2003 Z. z.;
* bezúhonnosť podľa § 9 ods.1 písm. b) zákona č. 138/2019 Z. z.;
* zdravotná spôsobilosť podľa § 9 ods.1 písm. c) zákona č. 138/2019 Z. z.;
* ovládanie štátneho jazyka podľa § 9 ods.1 písm. d) zákona č. 138/2019 Z. z.;
* znalosť právnych predpisov súvisiacich s riadením škôl a školských zariadení;
* morálna a občianska bezúhonnosť;
* riadiace, organizačné a komunikačné schopnosti;
* spôsobilosť na právne úkony v plnom rozsahu.

Zoznam požadovaných dokladov:

* písomná žiadosť o zaradenie do výberového konania;
* overené fotokópie dokladov o vzdelaní;
* doklad o dĺžke výkonu pedagogickej činnosti;
* štruktúrovaný profesijný životopis;
* písomne spracovaný návrh koncepcie riadenia a rozvoja príslušnej školy;
* kópie dokladov o absolvovanom ďalšom vzdelávaní;
* lekárske potvrdenie o zdravotnej spôsobilosti vo vzťahu k výkonu funkcie v zmysle § 16 zákona č. 138/2019 Z. z.;
* čestné vyhlásenie o bezúhonnosti;
* čestné prehlásenie o neodvolaní z funkcie riaditeľa školy v zmysle § 3 ods. 7 písm. a) až c) a e) a ods. 8 písm. c) zákona č. 596/2003 Z. z. ;
* čestné vyhlásenie o pravdivosti všetkých údajov uvedených v žiadosti a v ostatných dokladoch.

Platové podmienky:

Platové podmienky sú určené podľa zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme v znení neskorších predpisov v nadväznosti na zákon č. 138/2019 Z. z.

Predpokladaný dátum nástupu: 01. júl 2023

Dátum a miesto podania žiadosti o účasť na výberovom konaní:

Žiadosť o zaradenie do výberového konania a vlastnoručne podpísané požadované doklady je potrebné v zalepenej obálke s uvedením adresy odosielateľa a označením **„Výberové konanie – riaditeľ/ka ZŠ – NEOTVÁRAŤ“** zaslať na adresu:

**Mesto Moldava nad Bodvou**

**Mestský úrad**

**Školská 2**

**045 01 Moldava nad Bodvou**

alebo doručiť osobne do podateľne Mestského úradu, Bartalosova 16, 045 01 Moldava nad Bodvou, do **31. 05. 2023 do 11.00 hod.**

Na posúdenie dodržania lehoty na podanie prihlášky je rozhodujúci dátum doručenia žiadosti o zaradenie do výberového konania. Žiadosti doručené po stanovenom termíne nebudú zaradené do výberového konania.

Zaslaním žiadosti o zaradenie do výberového konania dáva záujemca súhlas so spracovaním a archiváciou osobných údajov v súlade s článkom 6, bod 1, písm. a) Nariadenia európskeho parlamentu a Rady (EÚ) 216/679 a zákonom č. 18/2018 Z. z.

**Termín a miesto výberového konania** oznámi Rada školy prihláseným uchádzačom, ktorí spĺňajú požadované predpoklady, **najmenej 7 dní pred jeho konaním**.

V Moldave nad Bodvou 04. 05. 2023

JUDr. Ing. Slavomír Borovský

primátor mesta